cyanic-selkie/wikianc huggingface dataset:
Madam C. J. Walker
Elämä
Avioeron jälkeen Walker muutti ensin Pittsburghiin ja myöhemmin Indianapolisiin, jonne hän rakennutti tehtaan, Madam C. J. Walker Manufacturing Companyn. Yritys menestyi hienosti ja myynti ylitti Walkerin viimeisenä elinvuotena 500 000 dollaria. Yrityksen palkkalistoilla oli lopulta 40 000 afroamerikkalaista Yhdysvalloissa, Keski-Amerikassa ja Karibialla. Walker tarjosi työmahdollisuuksia ja taloudellista itsenäisyyttä tuhansille afroamerikkalaisille naisille, jotka tuolloin pystyivät työllistymään lähinnä palvelijoiksi, pesulatyöntekijöiksi tai muihin pienipalkkaisiin tehtäviin. Walker perusti ympäri Yhdysvaltoja useita kauneusalan oppilaitoksia, jotka mahdollistivat naisten työllistymisen hius- ja kauneusalalle.
Kierreltyään Latinalaisessa Amerikassa ja Karibialla yrityksensä kansainvälistä toimintaa edistämässä Walker palasi Yhdysvaltoihin ja muutti vuonna 1916 New Yorkin Harlemiin. Hän jatkoi liiketoimintansa edistämistä, mutta jätti Indianapolisin tehtaan päivittäisen johtamisen muiden vastuulle.
Hyväntekeväisyys ja poliittinen toiminta
Walkerin omaisuuden on arvioitu olleen hänen kuolemansa aikaan noin 600 000 dollaria, joka nykyrahassa on noin kahdeksan miljoonaa dollaria. Useissa lähteissä hänen on todettu olleen ensimmäinen nainen, joka on tullut miljonääriksi itse rakentamansa omaisuuden myötä.
Pertti Kontto
Pertti Kontto (s. 13. marraskuuta 1939 Enso) on suomalainen jääkiekkoilija. Hän pelasi SM-sarjassa vuosina 1958–1965 ja voitti yhden Suomen-mestaruuden.
Kontto edusti SM-sarjaurassa Tampereen Ilvestä vuosina 1958–1961 ja Rosenlewin Urheilijat -38:aa kaudella 1964–1965. Hän pelasi SM-sarjassa yhteensä 71 ottelua, joissa hänen tehopisteensä olivat 11 + 10 = 21 ja jäähymääränsä 24 minuuttia. Hän voitti Suomen-mestaruuden Ilveksen joukkueessa vuonna 1960.
Pelaajauran jälkeen Kontto toimi pitkään RU-38:n ja Ässien huoltajana sekä joitain jaksoja kakkosvalmentajana ja nuorten valmentajana. Nuorten maajoukkueiden huoltajana Kontto toimi 1969–1982. Kontto on myös toiminut aktiivisesti Suomen jääkiekkomuseon parissa ja hän kuuluikin yhdistyksen hallitukseen vuosina 1994–2011. Kontto toimi yhdistyksen neljäntenä puheenjohtajana vuodet 2002-2011.
Henri Blowitz
thumb|upright|Henri Blowitz. Vanity Fairin kuvitus 1889. Henri Blowitz, alkujaan Heinrich Stephan Adolf Opper Blowitz (1825−1903) oli ranskalais-englantilainen sanomalehtimies, kotoisin Böömistä. Hän vietti nuoruudessaan kuljeksivaa elämää ja tuli 1874 The Timesin vakinaiseksi reportteriksi Pariisiin, jossa saavutti kuuluisuuden verrattomana tiedonhankkijana. Hänen suurin ansionsa oli taito pysyä läheisissä suhteissa merkitsevien henkilöiden kanssa. Hänen muistelmansa My memoirs (1903) herättivät ilmestyessään suurta huomiota.
Ayr
Ayr on noin 47 000 asukkaan kaupunki Lounais-Skotlannissa. Se on Etelä-Ayrshiren alueen suurin asutuskeskus ja hallinnollinen pääkaupunki.
Maantiede
Ayr sijaitsee Ayr-joen suulla, paikassa jossa joki laskee Clydejoen estuaariin eli Firth of Clydeen. Joen yli kulkee 1200-luvulla rakennettu Ayr Brig -silta.
Estuaarin puolella eli kaupungin länsireunalla on hiekkaranta, jota seurailee esplanadi. Kaupungin pääkatu kulkee saman suuntaisesti. Sen pohjoispäässä on Ayrin linna. Satama on jokisuussa joen pohjoispuolella. Ayrin hevosurheilukeskus on rakennettu 1500-luvulla, ja siellä järjestetään sekä laukka- että esteratsatuskilpailuja kuten Scottish Grand National.
Pohjoisessa Ayriin liittyy saumattomasti Prestwickin kaupunki, joka on tunnettu etenkin golf-kentistään ja Glasgow Prestwickin lentoasemasta.
Historia
Keskiajalla Ayr oli Skotlannin länsirannan tärkein satama, kunnes Clyden suun pohjoisosan satamat ajoivat sen ohi.
1100-luvun lopulla kuningas Vilhelm Leijona rakennutti Ayr-joen suulle linnan, jonka ympärille kaupunki alkoi muodostua. Alkuperäisestä linnasta ei ole mitään jäljellä.
Kaupungin teollistuminen sai vauhtia kun sinne rakennettiin raideyhteys Glasgowista vuonna 1840.
Kulttuuri
Skotlannin kansallisrunoilija Robert Burns syntyi Allowayssa, viitisen kilometriä Ayristä etelään, ja kuvasi Ayria runoissaan.
Skotlannin vanhimpiin teattereihin kuuluva Gaiety Theatre avattiin Ayrin keskustassa vuonna 1902. Nykyisin siellä järjestetään yli 200 näytöstä vuodessa: balettia, teatteria, pantomiimia ja komediaa.
Šah’tarsk
Šah’tarsk tai Šahtjorsk  on Itä-Ukrainan Donetskin alueen itäosissa, noin 50 kilometriä aluekeskus Donetskin itään sijaitseva hiilikaivoskaupunki ja kaupunkipiiri.
Ukrainan tilastokeskuksen arvion mukaan Šah’tarskin kaupungissa oli vuoden 2013 alussa 51 007 asukasta. Šah’tarskin kaupunkipiiriin kuului kaupungin lisäksi neljä kaupunkityyppistä taajamaa ja maaseutukylien asukkaita, joten koko kaupunkipiirin väkiluku oli 60 942. Šah’tarskin kaupunki oli myös ympäröivän 19 763 asukkaan Šah’tarskin piirin hallintokeskus.
Seudulla katsotaan olleen asutusta jo 5. vuosisadalla eaa. Vuonna 1721 seudulta löydettiin hiiltä. Ensimmäinen Venäjän keisarikunnan taajama, sloboda Oleksijivo-Orlivku eli Aleksejevo-Orlovka seudulle perustettiin 1764, mitä vuotta pidetään paikkakunnan perustamisvuotena. Vuosina 1901-1903 paikkakunnalle perustettiin kolme pientä hiilikaivosta, jotka alkoivat tuottaa hiiltä lähiseudun teollisuudelle ja rautatielle. Sittemmin kaivoksia perustettiin lisää ja myös asutus lisääntyi. Elokuun 20. päivänä 1953 kolme seudun asutusta Oleksijivo-Orlivku, Katyk ja Olh’ovtšyk yhdistettiin kaupungiksi, joka sai nimen Šah’tarsk. Kaupungin nimi viittaa kaivoksiin (esimerkiksi = kaivoskaupunki) tai kaivosmiehiin.
Toukokuun 2014 lopulla seudulla oli Ukrainan hallitusvaltaa vastustavia ja yleistä järjestystä häiritseviä aseistettuja separatisteja (terroristeja), joita maan turvallisuusviranomaiset pyrkivät riisumaan aseista.
Kaupungista taisteli Kansantasavaltojen liiton kanssa Ukrainan asevoimien 25. maahanlaskuprikaati.
Äyrämöismurre
Äyrämöismurre on suomen murre, jota puhuttiin Inkerinmaalla. Sen puhujat, äyrämöiset, muuttivat alueelle 1600-luvulla Ruotsin suurvalta-aikana. Äyrämöistä puhuttiin Äyräpään kihlakunnassa, mutta 1990-luvulla äyrämöiset sulautuivat kokonaan savakkoihin ja heidän puhumansa murre kuoli.
Dave Donnelly
Seuraura
Donnelly pelasi junioriurallaan vuodet 1979–1981 AJHL-joukkue St. Albert Saintsissa. Hän sijoittui jälkimmäisellä kaudellaan 1980–1981 tehoilla 39+55=94 koko liigan pistepörssissä toiseksi edellään vain Drumheller Falconsin Peter Gerlinger. AJHL:n maalipörssissä Donnelly oli kolmas ja hän voitti myös liigan jäähypörssin 293 minuutillaan. Minnesota North Stars varasi Donnellyn toisella kierroksella 27. pelaajana NHL:n varaustilaisuudessa 1981. Vuodet 1981–1983 hän kävi Pohjois-Dakotan yliopistoa. Donnelly oli jälkimmäisellä kaudellaan 1982–1983 18 osumallaan joukkueensa paras maalintekijä Dusty Carrollin kanssa. Hän voitti myös UND:n sisäisen jäähypörssin 106 minuutillaan, joilla Donnelly sijoittui WCHA:n jäähypörssissä neljänneksi.
Heinäkuussa 1982 Minnesota North Stars kauppasi Donnellyn oikeudet ja Brad Palmerin Boston Bruinsille vaihdossa Brian Bellowsiin. Yliopistovuosiensa jälkeen hän vietti kauden 1983–1984 pääasiassa Sarajevon olympiakisoihin valmistautuneessa Kanadan maajoukkueessa, mutta turnauksen jälkeen Donnelly siirtyi loppukaudeksi Bruinsin NHL-joukkueen vahvuuteen. Hän teki siellä loppukaudella 16 runkosarja- ja kolmessa playoff-ottelussa tehot 3+4=7. Kaudella 1984–1985 Donnelly pelasi NHL:ssä 38 runkosarja- ja yhden playoff-ottelun tehopistein 6+8=14. Hän pelasi ison osan kaudestaan myös farmijoukkue Hershey Bearsissa, AHL:ssä.
Kaudella 1985–1986 Donnelly sai tililleen vain kahdeksan NHL-ottelua. Maaliskuussa 1986 hänet kaupattiin Detroit Red Wingsiin vaihdossa Dwight Fosteriin, mutta Donnelly ei saanut joukkueen organisaatiossa tililleen otteluakaan. Kaudeksi 1986–1987 hän siirtyi vapaana agenttina Chicago Blackhawksiin, jossa Donnelly teki uransa ainoan kokonaisen NHL-kautensa aikana 71 runkosarja- ja yhdessä playoff-ottelussa tehot 6+12=18. Lokakuussa 1987 hänet kaupattiin siirtosummaa vastaan Edmonton Oilersiin, jossa Donnelly pelasi kauden 1987–1988 aikana kuitenkin vain neljä ottelua.
Donnelly siirtyi kaudeksi 1988–1989 Eurooppaan ja SM-liigajoukkue Kalevan Pallon riveihin. Hän teki 43 runkosarjaottelussa lähes piste per peli -tahtia 42 tehopistettä. Donnelly voitti myös SM-liigan jäähypörssin 98 minuutillaan. Kauden 1989–1990 hän pelasi Saksan Eishockey-Bundesligaa EV Landshutin paidassa. Kaudeksi 1990–1991 Donnelly palasi Pohjois-Amerikkaan ja siirtyi AHL-joukkue Maine Marinersin riveihin. Hän jakoi tehoilla 21+30=51 joukkueen sisäisen pistepörssin toisen sijan Ken Hammondin kanssa. Donnelly esiintyi vielä Kanadan maajoukkueessa kaudella 1991–1992, jonka jälkeen hän lopetti pelaajauransa.
Maajoukkueura
Donnelly edusti Kanadaa Sarajevon olympiakisoissa 1984.
Iso Pelijärvi
Iso Pelijärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Iso Pelijärvi on osa Vatajanjoen valuma-aluetta.
Maantietoa
Järven pituus on 1,3 kilometriä, leveys 400 metriä ja sen pinta-ala on 26 hehtaaria. Se sijaitsee Hoseuskankaan länsipuolella suoalueella olevien Takanevan ja Pelikohnon välissä. Järveä ympäröivät suot ovat tiheästi ojitettuja ja järveen onkin kaivettu lähes kolmekymmentä suo-ojaa. Suo-ojia myöten järveen laskee myös Iso Kivijärvi sekä Sompanevan turvetuotantoalueen kuivatusojat. Järven oma laskuoja Peliluoma lähtee sen eteläpäästä ja laskee puolen kilometrin jälkeen Vähä Pelijärveen. Rantaviivan pituus on 3,3 kilometriä. Rannat ovat pääasiassa suota, mutta esimerkiksi Rääsymäen ympäristö järven lounaisrannoilla on kangasmetsää. Rääsymäellä sijaisevatkin järven lähes kymmenen vapaa-ajan asuntoa. Niille johtaa tiet yhdystieltä 13344, johon pääsee kääntymällä pois valtatieltä 3 Hoseuksen risteyksessä.
Luonto
Iso Pelijärvi on matala ja rannoiltaan heinittynyt ja soistunut järvi. Siihen laskevat vedet ovat suoalueiden ja turvetuotantoalueen kuivatusojien hapanta suovettä, mikä laskee järven veden happamuustason happamaksi. Vesi on myös erittäin humuspitoista ja veden väri tummaa. Järven mataluus yhdessä humuspitoisuuden kanssa vaikeuttaa veden happipitoisuuden säilymistä tyydyttävänä koko talven yli.
Jääpallon Ruotsin 1.divisioonan kausi 1946
Loppuottelu
24.2.1946 Tukholma 3.3.1946 Tukholma (uusinta)
Epäilyksen varjossa
Epäilyksen varjossa (The Rich Man's Wife) on yhdysvaltalainen jännityselokuva vuodelta 1996. Sen on ohjannut Amy Holden Jones, ja siinä esiintyvät muun muassa Halle Berry, Christopher McDonald, Clive Owen ja Peter Greene.
Andøy
Andøy on Norjan kunta Nordlandin läänissä. Kunta kattaa koko Andøyan saaren ja osan Hinnøyan saaresta. Se on Nordlandin läänin ja Vesterålenin seutukunnan pohjoisin kunta ja sen rajanaapureita ovat etelässä Hinnøyalla Sortland, Gavlfjordenin takana lounaassa Øksnes sekä idässä Andfjordenin takana Torsken, Tranøy, Bjarkøy sekä Harstad.
Berchem-Sainte-Agathe
Berchem-Sainte-Agathe on kunta Belgiassa Brysselin pääkaupunkialueella. Kunnassa on arviolta 24 224 asukasta (vuonna 2016) ja sen pinta-ala on 2,9 neliökilometriä. Se sijaitsee viiden ja puolen kilometrin päässä Brysselin keskustasta.
Näyttelijä Jean-Claude Van Damme on syntynyt kaupungissa vuonna 1960.
Andøy
thumb|left|Osa Andenesin satama-aluetta majakalle päin katsottuna. Kunta tunnetaan sidoksistaan ilmailuun ja Andøyan lentoasemalla sijaitsee ilmavoimien 333. eskadroona. Lisäksi saarella on Andøyan rakettikoealue, jolta ammutaan avaruusraketteja ja joka on merkittävä kansainvälisen polaarisen atmosfäärin ja revontulien tutkimuksen yhteistyökeskus. Kalastus on keskeinen elinkeino ja kuntakeskus Andenes onkin eräs Norjan suurimpia kalastussatamia. Viime vuosina kunta on satsannut myös matkailuun ja valaiden tarkkailusafarit ovat eräs suosituimpia matkailukohteita.
Media
Paikallislehti Andøyposten ilmestyy kahdesti viikossa.
Mia Brogaard
Mia Brogaard (s. 15. lokakuuta 1981) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 73 maaottelua ja tehnyt niissä viisi maalia. Hän kuului Tanskan joukkueeseen vuoden 2007 MM-kisoissa sekä vuosien 2005, 2009 ja 2013 EM-kisoissa. Vuoden 2013 kisojen alkulohkossa hän teki kaksi maalia. Ensimmäisen maaottelunsa hän pelasi elokuussa 2002.
Brogaard on edustanut seuratasolla Brøndby IF:ää vuodesta 1999. Vuoteen 1998 saakka hän pelasi Hvidovre IF:ssä.
Mia Brogaard valittiin Tanskan parhaaksi naispelaajaksi vuonna 2009.
Move Your Body
Move Your Body on italialaisyhtye Eiffel 65:n vuonna 1999 julkaistu single. Se julkaistiin toisena singlenä heidän Europop-albumilta Euroopassa 30. marraskuuta 1999 ja Pohjois-Amerikassa helmikuussa 2000. Kappale saavutti valtavan menestyksen monissa maissa, saavuttaen listan ensimmäisen sijan Itävallassa, Tanskassa, Ranskassa, Italiassa ja Espanjassa. Kappale pääsi kymmenen parhaan joukkoon esimerkiksi Uudessa-Seelannissa, Suomessa ja Ruotsissa.
Hetken maailma on tässä
Hetken maailma on tässä on suomalaisen poplaulaja PistePisteen esikoisalbumi, joka julkaistiin 30. elokuuta 2013. Albumi nousi neljäksi viikoksi Suomen viralliselle albumilistalle, jossa sen paras sijoitus oli 20:s. Albumin on tuottanut DJ Mobster.
Albumin ensimmäinen single ”Elän sut uudestaan” julkaistiin 2. huhtikuuta 2012. Vaikka kappaleen musiikkivideota on katsottu YouTubessa yli 1,5 miljoonaa kertaa, ei kappale kuitenkaan noussut lataus- tai singlelistalle. Toinen single ”Viljaa” julkaistiin 25. tammikuuta 2013. Albumin nimikappaleesta tehty kolmas single nousi levyn suurimmaksi hitiksi nousten parhaimmillaan lataulistan 22:nneksi sekä radioiden neljänneksi soitetuimmaksi kappaleeksi. YouTubessa kappaleen musiikkivideota on katsottu yli 900 000 kertaa. Syksyllä 2013 albumilta julkaistiin vielä singlenä ”Yksinäisyyden haudalla” -kappale.
Transval
Suomen Transval Group Oy on vuonna 1994 perustettu suomalainen logistiikka-alan yritys. Yhtiön omistaa Posti Group.
Wanna-Bees
Wanna-Bees oli 1980-luvun puolivälissä perustettu punkpop/rockyhtye. Sen alkuperäiseen kokoonpanoon kuului muun muassa rumpuja soittanut näyttelijä Jussi Lampi. Ensimmäiset levytykset ilmestyivät vuonna 1987 Kimmo Miettisen tuoreelle Gaga Goodies -levymerkille. Wanna-Beesiltä ilmestyi useita albumeja, joista viimeinen Will Success Spoil Us? vuonna 1995. Yhtyeen levyjä julkaistiin myös Suomen ulkopuolella. Vuonna 1995 yhdysvaltalainen Pravda Records julkaisi kokoelmalevyn Small Time Heroes.
Transval
1994–2009
Transval on perustettu vuonna 1994.
Wanna-Bees
Kokoonpano
Next Stop Paradisella soittivat:
MSL-studiolla maaliskuussa 1995 äänitetyn Will Success Spoil Us?:n aikaan alkuperäiskokoonpanosta mukana olivat Lankinen ja Silli sekä bassoa yhtyeessä vuodesta 1990 soittanut Timo Keminen.
Transval
2010–2019
MB Rahastoista tuli Transvalin pääomistaja kesäkuussa 2010. Yhtiön aiemmat omistajat Kari Valtanen ja toimitusjohtaja Risto Vilo jäivät vähemmistöosakkaiksi.
Finnair Tekniikka ulkoisti varastotoimintonsa Transvalille kesäkuussa 2011. Kaupassa siirtyi 60 työntekijää. Joulukuussa Transvalilla oli yhteehsä 1200 työntekijää.
Keväällä 2014 Transval osti lisäarvologistiikkaan keskittyneen Vindean muun muassa sijoitusyhtiö Panostajalta.
Helmikuussa 2015 S-ryhmän logistiikasta ja kuljetuksista vastannut Inex Partners kertoi ulkoistavansa Transvalille noin 1400 varastotyöntekijää. Transval oli Suomen suurin sisälogistiikkapalveluita tarjoava yhtiö.
Heinäkuussa 2017 Transval ilmoitti irtisanovansa 400 työntekijää S-ryhmän Espoon Kilon logistiikkakeskuksesta, joka suljettaisiin vuoden 2018 loppuun mennessä. Transvalin liikevaihto oli 148 miljoonaa euroa ja sillä oli yhteensä 3500 työntekijää Suomessa, Virossa ja Latviassa.
Syyskuussa 2018 Posti ilmoitti ostavansa Transvalin, joka jatkaisi kaupan jälkeen itsenäisenä yhtiönä. Ennen kauppaa Posti oli ollut vuosia Transvalin asiakas. Kilpailu- ja kuluttajavirasto hyväksyi kaupan tammikuussa 2019.
Alkuvuodesta 2019 Transval avasi noin 100 henkilöä työllistävän logistiikkakeskuksen Hyvinkäälle. Huhtikuussa Postin omistama sisälogistiikkayhtiö Flexo Palvelut Oy yhdistettiin Transvaliin. Yhdistymisen myötä yhtiön henkilöstömäärä oli yli 4600. Flexo syntyi syksyllä 2017, kun Posti ja SOL perustivat kaupan sisälogistiikassa toimivan yhteisyrityksen. Marraskuussa myös Postin oma sisälogistiikkaliiketoiminta yhdistettiin Transvaliin. Yhtiön toimitusjohtajana aloitti Harri Kämppä, ja Transvalin aikaisempi toimitusjohtaja Risto Vilo aloitti Transvalin asiakkuusjohtajana.
2020–
Maaliskuussa 2020 Transval ilmoitti ostavansa kaupan alan hävikinhallintaan erikoistuneen KV Turvan. Se tarjosi turvamyyjiä valvomaan esimerkiksi kauppojen automaattikassojen käyttöä. KV Turvalla oli noin 200 työntekijää, Transvalilla noin 5000.
Helmikuussa 2021 Transval kertoi rakentavansa Sipoon Bastukärriin uuden varaston.
Bastukärrin varasto otettiin käyttöön toukokuussa 2022 ja sen arvioitiin työllistävän 100–150 henkilöä. Kesällä yhtiö alkoi tarjota rakennuslogistiikan palveluja rakennustyömaille.
Organisaatio
Transval on Posti Groupin tytäryhtiö ja yksi Postin liiketoimintaryhmistä. Ostettuaan Transvalin Postista tuli sisälogistiikan markkinajohtaja Suomessa.
Transvalissa on noin 5 000 työntekijää.
Markkinat
Transvalin työntekijät toimivat esimerkiksi varastoissa, terminaaleissa, myymälöissä ja teollisuustoimialan kohteissa. Palveluita tarjotaan esimerkiksi teollisuuden tuotannolle, tukkukaupalle ja kaupoille.
Sisälogistiikka
Transval on keskittynyt sisälogistiikkaan. Sisälogistiikalla tarkoitetaan asiakkaan tiloissa tapahtuvaa materiaalivirtojen käsittelyä, kuten tavaran vastaanottoa, sisäisiä siirtoja, keräilyä ja lähettämistä. Keräilypalveluja tarjotaan esimerkiksi verkkokaupoille.
Vuonna 2020 Transval hoiti tavaroiden hyllytystä 1300 myymälässä.
Ympäristövastuu
Lokakuussa 2022 Transval kertoi, että kahdessa sen varastossa Orimattilassa ja Tuusulassa lämmitykseen ja viilennykseen käytetty maakaasu korvataan ilma-vesilämpöpumpuilla alkuvuonna 2023. Aiemmin yhtiö oli tehnyt vastaavia muutoksia Keravalla ja toisessa Tuusulassa sijaistevassa varastossa. Yhtiön tavoitteena oli vähentää kasvihuonepäästöjään noin 40 prosenttia vuodesta 2021 vuoteen 2023 ja päästä päästöistä kokonaan eroon vuoteen 2030 mennessä.
Samsung Galaxy Young 2
Samsung Galaxy Young 2 on Samsung Electronicsin kesäkuussa 2014 esittelemä ja lokakuussa julkaisema älypuhelin.
John Hampden
pienoiskuva|John HampdenJohn Hampden (1594–1643) oli brittiläinen valtiomies. Hampden pääsi parlamenttiin vuonna 1621 ja liittyi pian vastustuspuolueeseen. Hän kieltäytyi vuonna 1627 maksamasta pakkolainaa ja kymmenen vuotta myöhemmin laitonta laivaveroa, minkä vuoksi joutui verokamarioikeuteen. Hän hävisi mutta herätti rohkeasti käyttäytymällä runsaasti huomiota, ja sen ansiosta hänestä tuli Englannin suosituin mies. Vuonna 1640 hän sekä "lyhyessä parlamentissa" että "pitkässä parlamentissa" kuului puritaanisen vastustuspuolueen johtajiin. Hampden oli pitkän parlamentin johtajista maltillisimpia, valistuneimpia ja rehellisimpiä. Hän oli yksi viidestä alahuoneen jäsenestä, jotka pelastuivat 4. tammikuuta 1642 alahuoneen istuntosalissa tapahtuneesta kuninkaan vangitsemisyrityksestä. Sisällissodan aikana Hampden oli parlamentin turvallisuusvaliokunnan jäsen. Hän sai kuolinhaavan monarkian puoltajien vastaisessa taistelussa.
Samsung Galaxy Young 2
Tekniset tiedot
Galaxy Young 2:ssa on 3,5 tuuman TFT-näyttö 320 × 420 pikselin resoluutiolla ja 3,15 megapikselin takakamera. Puhelimessa on 1 300 milliampeeritunnin irrotettava litiumioniakku. Puhelimen kamerassa ei ole salamaa tai etukameraa, eikä puhelin tue 4G-yhteyksiä. Galaxy Young 2:n suorittimena toimii yksiytiminen ARM Cortex-A7, jonka taajuus on 1 GHz. Puhelin tukee enintään 32 gigatavun microSD-kortteja.
Michael Haga
Michael Haga (s. 10. maaliskuuta 1992 Asker, Norja) on norjalainen jääkiekkoilija, joka pelaa monikansallisen Bet-at-home ICE Hockey Leaguen itävaltalaisjoukkue Black Wings Linzissä. Hän on pelipaikaltaan keskushyökkääjä, mutta Haga osaa pelata myös laidassa.
Seuraura
Haga on Frisk Askerin kasvatti. Hän pelasi ensimmäiset miesten pelinsä 16-vuotiaana kaudella 2008–2009, jolloin Haga pelasi neljä ottelua GET-ligaenissa sekä 26 ottelua Frisk Askerin kakkosjoukkueessa Norjan I-divisioonassa. Seuraavalla kaudella 2009–2010 hän pelasi miesten pelejä ainoastaan I-divisioonassa. Kaudeksi 2010–2011 Haga siirtyi Ruotsiin ja Luleå HF:n J20-junioreihin. Kaudella 2011–2012 hän debytoi myös seuran Elitserien-joukkueessa, jossa Haga pelasi kolme ottelua.
Kaudeksi 2012–2013 Haga palasi kotimaahansa ja siirtyi Sparta Sarpsborgin riveihin. Hän pelasi varsinaisen tulokaskautensa GET-ligaenissa tehden 36 runkosarjaottelussa tehot 7+19=26 sekä 11 playoff-ottelussa tehot 2+4=6. Haga valittiin kauden päätteeksi liigan vuoden tulokkaaksi. Kaudeksi 2013–2014 hän palasi vuoden mittaisella sopimuksella kasvattajaseuraansa Frisk Askeriin, jonka paras syöttäjä ja toiseksi paras pistemies Haga oli tehoilla 13+23=36.
Haga siirtyi kaudeksi 2014–2015 vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:n riveihin. Toukokuussa 2015 hän teki joukkueen kanssa vuoden mittaisen jatkosopimuksen. Kaudella 2015–2016 Haga oli Almtunan paras pistemies, maalintekijä ja syöttäjä tehoilla 23+22=45, joilla hän sijoittui Allsvenskanin maalipörssissä kolmanneksi ja pistepörssissä neljänneksi. Haga pelasi kauden aikana myös yhden ottelun lainalla SHL-joukkue Djurgårdens IF:ssä tammikuussa 2016.
Kaudeksi 2016–2017 Haga siirtyi vuoden mittaisella sopimuksella SHL-joukkue Örebro HK:hon. Hänen ensimmäinen kokonainen SHL-kautensa toi 45 runkosarjaottelussa tehot 1+6=7. Kaudeksi 2017–2018 Haga siirtyi kaksivuotisella sopimuksella SHL:n nousijajoukkue Mora IK:n riveihin. Vuoden 2018 vaihteessa seura lainasi hänet kolmen ottelun ajaksi Djurgårdens IF:ään ja tammikuussa sarjatasoa alemmas Allsvenskan-joukkue AIK IF:ään 15. helmikuuta 2018 ulottuvalla sopimuksella. Kaudella 2018–2019 Haga jakoi tehoilla 15+17=32 Moran sisäisen maalipörssin voiton Mathias Bromén ja Andrew Rowen kanssa sekä sijoittui sisäisessä pistepörssissä neljänneksi. Joukkue putosi kauden päätteeksi Allsvenskaniin.
Janni Arnth
pienoiskuva|Janni Arnth Janni Arnth Jensen (s. 15. lokakuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 93 maaottelua ja tehnyt niissä kaksi maalia. Hän kuului Tanskan joukkueeseen vuoden 2013 EM-kilpailuissa ja saavutti hopeaa vuoden 2017 EM-kilpailuissa. Ensimmäisen maaottelunsa hän pelasi tammikuussa 2010. Viimeksi hän on pelannut maajoukkueessa toukokuussa 2019.
Michael Haga
Seuraura
Haga palasi kaudeksi 2019–2020 kaksivuotisella sopimuksella hänen aiempaan lainaseuraansa Djurgårdens IF:ään. Hän jakoi tehoilla 9+17=26 joukkueen sisäisen pistepörssin neljännen sijan Dick Axelssonin ja Marcus Högströmin kanssa. Mestarien liigassa Haga onnistui tekemään lähes piste per peli -tahdilla 11 ottelussa tehot 3+7=10. Kaudella 2020–2021 hän onnistui tekemään SHL:n runkosarjassa vain kuusi tehopistettä.
Janni Arnth
Arnth on edustanut seuratasolla Varde IF:ää vuoteen 2007, Fortuna Hjørringiä vuosina 2007–2014, ruotsalaista Linköpings FC:tä 2014–2018, englantilaista Arsenalia alkuvuoden 2019 ja italialaista Fiorentinaa elokuusta 2019.
Vatsalihasrutistus
Vatsalihasrutistus on yksi yleisimmistä lihaskuntoharjoitteista vatsalihaksille, etenkin suorille vatsalihaksille.
Michael Haga
Maajoukkueura
Haga edusti Norjaa MM-kilpailuissa vuosina 2016, 2018, 2019, 2021 ja 2022. Hän pelasi myös Pekingin olympiakisojen 2022 karsinnoissa. Yhteensä Haga on pelannut 98 A-maaottelua tehopistein 5+22=27.
Haga pelasi myös alle 20-vuotiaiden MM-kilpailuissa vuonna 2011 sekä IA-divisioonan MM-kilpailuissa vuonna 2012, jolloin hän toimi Norjan kapteenina ja voitti pronssia. Haga pelasi myös alle 18-vuotiaiden MM-kilpailuissa vuonna 2009 sekä I-divisioonan MM-kilpailuissa vuonna 2010, jolloin hän voitti A-lohkon kultaa. Hagalla oli myös turnauksen paras aloitusprosentti (77,42 %).
Vatsalihasrutistus
Suorittaminen
thumb|250px|Vatsalihasrutistuksen suorittaminen. Aloitusasennossa maataan selällään lattialla polvet koukistettuina. Liike aloitetaan kohottamalla hartioita lattiasta kohti lantiota, kädet pään takana tai sivulla, tai ristissä rinnan päällä. Pään painaminen eteenpäin käsillä voi aiheuttaa loukkaantumisen, joten on suositeltavaa, että käsiä ei pidetä pään takana. Kädet voivat kuitenkin muodostaa tuen, joka kannattelee pään painoa ja niskan lihakset saavat rentoutua harjoituksen aikana. Jos niskan lihakset ovat ojennettuina ja rentoina ja kädet eivät paina päätä eteenpäin, loukkaantumisriski vähenee.
Michael Haga
Pelityyli
Lukon urheilutoimenjohtaja Kalle Sahlstedtin mukaan Haga on näyttävä pelaaja, hyvä luistelija ja taitava käsistään. Sahlstedtin mukaan hän omaa hyvän pelisilmän ja pystyy pyörittämään tehokkaasti ylivoimaa.
Vatsalihasrutistus
Istumaannousun ja rutistuksen erot
Toisin kuin istumaannousussa, rutistuksessa alaselän ei pitäisi irrota lattiasta ollenkaan. Syynä tähän on, että alaselän lattiassa pitäminen eliminoi lonkankoukistajien vaikutuksen ja liike keskittyy pelkästään vatsalihaksiin. Rutistuksen vastusta voidaan lisätä pitämällä painolevyä rinnan päällä tai pään takana.
Michael Haga
Muuta
Hagan lanko on entinen Norjan maajoukkuepuolustaja Henrik Ødegaard.
Paulo Sousa
Paulo Sousa (s. 30. elokuuta 1970) on portugalilainen jalkapallovalmentaja ja entinen puolustava keskikenttäpelaaja.
Ura pelaajana
Sousa edusti ammattilaisuransa aikana Benficaa (1989–1993), Sportingia (1993–1994), Juventusta (1994–1996), Dortmundia (1996–1997), Interiä (1998–1999), Parmaa (2000), Panathinaikosia (2000–2001) ja Espanyolia (2002). Seurajoukkueuran suurimpia saavutuksia olivat Mestarien liigan voitot Juventuksessa kaudella 1995–1996 ja Dortmundissa kaudella 1996–1997.
Portugalin A-maajoukkueessa hän pelasi vuosina 1991–2002 51 ottelua. Sousa oli mukana maajoukkueessa muun muassa EM-kisoissa 1996 ja 2000 sekä MM-kisoissa 2002, joissa hän ei saanut peliaikaa.
Ura valmentajana
Valmennusuransa Sousa aloitti Portugalin liiton palveluksessa vastaten alle 15-vuotiaiden maajoukkuevalmennuksesta. Kesällä 2008 hän nousi Carlos Queirozin valmennusryhmään A-maajoukkueeseen. Päävalmentajadebyyttinsä Sousa teki englantilaisessa Queens Park Rangersissä marraskuussa 2008. Pesti päättyi kuitenkin lyhyeen jo huhtikuussa 2009 seurajohdon ja Sousan ajauduttua ristiriitoihin.
Heinäkuussa 2010 Sousa jätti Swansean ja siirtyi pari päivää myöhemmin Leicester Cityn peräsimeen. Kausi 2010/11 alkoi Leicesterissä surkeasti ja seura voitti Sousan alaisuudessa vain yhden yhdeksästä ottelusta. Lopullinen niitti Sousan arkkuun oli 4–3 tappio Norwichille syyskuun lopussa ja hän sai potkut tehtävistään.
Kesäkuussa 2013 Sousa allekirjoitti kaksivuotisen sopimuksen israelilaisseura Maccabi Tel Avivin kanssa. Maccabi voitti hänen johdollaan toisen perättäisen Israelin mestaruuden. Kauden jälkeen Sousa jätti Maccabin ja siirtyi kolmivuotisella sopimuksella FC Baselin päävalmentajaksi. Portugalilaisen johdolla Basel voitti kuudennen perättäisen Sveitsin mestaruuden. Tupla jäi haaveeksi, kun FC Sion kaatoi Baselin cupin loppuottelussa 3–0.
Kesäkuun puolivälissa 2015 Sousa ilmoitti yllättäen eroavansa Baselin päävalmentajan paikalta. Lehtitietojen mukaan hän oli siirtymässä ACF Fiorentinan peräsimeen. Sousan sopimus Fiorentinan kanssa julkistettiin 21. kesäkuuta. Sousan johdolla Fiorentina sijoittui kaudella 2015/16 Serie A:ssa viidenneksi ja selvisi mukaan Eurooppa-liigaan. Fiorentina voitti Sousan johdolla lohkonsa, mutta tie katkesi jo pudotuspelien ensimmäisellä kierroksella Borussia Mönchengladbachille. Kaudella 2016/17 Fiorentina jäi tasaisessa sarjassa kahdeksanneksi ja kolmella pisteellä europelien ulkopuolelle. Kauden jälkeen Sousan korvasi Stefano Pioli.
Kaudeksi 2018 lähtien hän toimii Kiinan Superliigan Tianjin Quanjianin päävalmentajana. Sousa jätti tehtävänsä lokakuun alussa 2018, kun Tianjin oli hävinnyt neljä ottelua peräjälkeen ja juuttunut liigan putoamiskamppailuun.
Tammikuussa 2021 Sousta tuli Puolan jalkapallomaajoukkueen päävalmentaja. Tulokset eivät Sousan alaisuudessa olleet mairittelevia ja häntä kritisoitiin myös maajoukkueen pelaajavalinnoista. Lopulta Puolan jalkapalloliitto ja Sousa purkivat sopimuksen yhteisymmärryksessä joulukuun lopussa 2021 ja Sousa siirtyi brasilialaisen Flamengon päävalmentajaksi. Hän sai potkut Flamengosta kesäkuussa 2022.
Musaios
Musaios ( tai Mousaios, ) on antiikin kreikkalainen nimi, joka voi viitata seuraaviin henkilöihin:
Ballangen
Ballangen eli Palanki (, joista edellinen paikallinen murrenimitys) on Norjan kunta Nordlandin läänissä Ofotenin seutukunnassa. Sen rajanaapureita ovat idässä Narvik, kaakossa Ruotsi ja pohjoisessa Ofotvuonon takana Tjeldsund ja Evenes. Etelässä kunta rajoittuu Tysfjordiin. Tammikuussa 2013 tehdyn väestönlaskennan mukaan Ballangenin kunnassa oli 2 599 asukasta.
S/S Kouta
S/S Kouta on suomalainen höyrylaiva joka on rakennettu vuonna 1920. Alus rakennettiin A. Ahlström Oy:n telakalla Varkaudessa, josta se kuljettiin junarahtina osina Kajaaniin. Kajaanissa laiva koottiin ja laskettiin vesille nimellä Vuokatti II. Vesille laskun jälkeen alus toimi matkustajaliikenteessä Kajaanin ja Sotkamon välillä Sotkamon Reitin Liikenneosuuskunnan omistuksessa. Reitillään alus saattoi kuljettaa jopa yli sata matkustajaa kerralla. Matkustajaliikenteessä aluksen miehistöön kuului kapteeni, kaksi lämmittäjää sekä neljä kansimiestä. Alus oli paikallisten asukkaiden keskuudessa aluksi suosittu, mutta 1930-luvun puolivälissä lisääntynyt autoliikenne teki sen liikennöinnin kannattamattomaksi. Osuuskunta lopetti kannattamattoman liikennöinnin ja myi aluksen Oulujoen uittoyhdistykselle vuonna 1936.
Ballangen
Ballangen on tunnettu kaivoskunta. Alueella oli Pohjois-Norjan ensimmäistä kaivostoimintaa jo 1600-luvulla. Vuonna 1988 Nikkel & Olivin A/S aloitti noriitin kaivamisen, josta jalostetaan nikkeliä, kuparia, oliviinia sekä rakennuskiveä.
S/S Kouta
Ammattiliikenteen päätyttyä Kouta seisoi käyttämättömänä yhdeksän vuotta ja siirtyi sitten yksityisomistukseen. Uudet omistajat Matti Kuorikoski ja Allan Sointamo kunnostivat aluksen alkuperäiseen matkustaja-alustyyliin ja katsastivat sen matkustajaliikenteeseen. Kainuun kulttuurirahasto on palkinnut Kuorikosken ja Sointamon höyrylaivaperinteen säilyttämisestä Kainuussa.
Nykyisin Kouta höyryää Oulujärvellä ja se voi kuljettaa kerralla 60 matkustajaa. Alus vaihtoi omistajaa viimeksi 2010–2011, jolloin laiva siirtyi uuden Oulujärven Laiva-Osakeyhtiön omistukseen. Alus liikennöi Oulujärvellä tilauksesta ja muutamia yleisöristeilyjä kesäisin.
Tekniset tiedot
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.
Andrais Thornton
Pelaajaura
Thornton pelasi yliopistokoripalloa Northwest Missouri State Universityssä. Kaudet 2009–2010 ja 2010–2011 Thornton pelasi Viron pääsarjassa. Jälkimmäisellä kaudella hän voitti sarjan levypallokuninkuuden 12,2 levypallon ottelukohtaisella keskiarvolla.
Kauden 2011–2012 Thornton pelasi Espanjassa, LEB Platan CB Plasenciassa 10,8 pisteen ja 5,6 levypallon ottelukohtaisilla keskiarvoilla. Helmikuussa 2012 Thronton teki pelaajasopimuksen suomalaisen I-divisioonassa pelanneen FoKoPon kanssa. Sopimus kuitenkin purettiin jo saman kuun aikana ennen kuin Thornton ehti pelata yhtäkään ottelua FoKoPon hankittua toisen ulkomaalaispelaajan. Thornton pelasi kauden aikana jälleen Viron pääsarjassa.
Thornton palasi FoKoPoon kuitenkin seuraavaksi kaudeksi, kun hän teki pelaajasopimuksen seuran kanssa elokuussa 2012. Hän oli ehtinyt pelata tätä ennen myös Portugalissa ja Saksassa. Thornton pelasi kaudella 2012–2013 FoKoPossa noin 30 ja puoli minuuttia ottelua kohden ja kirjautti tässä ajassa keskimäärin 17,0 pistettä hyvillä heittotarkkuuksilla ja 9,2 levypalloa per ottelu. FoKoPo jäi kuitenkin runkosarjassa viimeiseksi ja putosi sarjatasoa alemmas.
Vuosina 2013–2015 Thornton pelasi kaksi kautta Japanin Bj leaguessa pelanneessa Takamatsu Five Arrowsissa. Kaudella 2014–2015 hän teki joukkueessa 11,8 pistettä ja otti 6,3 levypalloa ottelua kohden. Kauden 2015–2016 Thornton aloitti pelattuaan kaksi ottelua Uruguayssa, mutta hän päätti palata takaisin Eurooppaan. Vuoden 2015 lopussa Thornton siirtyi Suomen pääsarjaan Tampereen Pyrintöön, jossa hänellä oli tuttuja Forssan-ajaltaan. Alaraajavamma haittasi kuusi ottelua 7,7 pisteen ja 3,3 levypallon keskiarvoilla pelanneen Thorntonin pelaamista, ja hänen tryout-sopimustaan ei jatkettu tammikuussa 2016.
Kesäkuussa 2017 Thornton teki vuoden mittaisen sopimuksen FoKoPon kanssa.
Pietarin pediatrinen akatemia
Pietarin pediatrinen lääketieteellinen valtionyliopisto
Shin kidō senki Gundam W
Shin kidō senki Gundam W eli GW (, myös New Mobile Report Gundam Wing) on japanilaisen animaatiostudion Sunrisen tuottama 49-osainen Gundam-animaatiosarja. Sitä esitettiin Japanissa perjantaisin 17.00–17.30 TV Asahin kanavilla 7. huhtikuuta 1995 – 29. maaliskuuta 1996. Gundam Wing oli ensimmäinen Gundam-sarja, joka näytettiin televisiossa Yhdysvalloissa.
Tarina
Vuonna 195 A.C. siirtokunnat käynnistivät operaatio Meteon. Osa siirtokuntien asukkaista lähettää viisi Gundameiksi nimettyä mobile suitia Maahan taistellakseen asevoimilla uhkailuun perustuvaa liittovaltion hallintoa ja siihen soluttautunutta salaseura OZia vastaan. Gundamien tehtävänä on tuhota OZin tukikohtia kaikkialla maailmassa.
TV-sarja alkaa Gundamien hyökkäyksestä Maahan päähenkilönään yksi Gundam-piloteista, Heero Yuy (eri henkilö kuin salamurhattu Yuy).
Yleistä
Vaikka sarjaa edeltäneen Kidō butōden G Gundamin pääkatsojajoukko oli ollut nuorta, Gundam W vetosi erityisesti naispuolisiin katsojiin, sillä Gundamien piloteista lähtien valtaosa päähahmoista oli komeita, nuoria miehiä. Bandai Visualin internet-palvelussa sarja luokitellaankin ”anime–mecha–bishōnen”-genreihin kuuluvaksi. Sarjan asetelmasta vastanneen Katsuyuki Sumisawan mukaan sarjaa ei kuitenkaan tietoisesti tehty tarkoituksena kosiskella naisia.
Kunio Ōkawaran mukaan sarjan viisi Gundamia oli edellisen sarjan tavoin suunniteltu käyttäen inspiraationa maailman eri alueita. Bandain mukaan nämä alueet ovat Japani, länsimaat, Lähi-itä, Yhdysvallat ja Kiina. Vaikutteet näkyvät kuitenkin G Gundamia abstraktimpeina.
Sumisawa on sanonut myös, että tarkoituksena oli luoda käsikirjoitus, joka ”ei vetoaisi otakuihin ja toimittajiin”. Kuten muissakin Gundam-sarjoissa Gundam W:n tarinan pääpaino on sodassa, mutta muihin sarjoihin verrattunakin Gundam W käsittelee paljon taktisia ja inhimillisiä ongelmia. Lisäksi eräs sarjan tunnusmerkeistä on, että maailman eri aikojen sotilaiden ja ajattelijoiden lausumia siteerataan ahkerasti.
Sarjan ohjasi Yoroiden Samurai Trooperin ohjannut Masashi Ikeda, ja sarjan hahmot suunnitteli Shūkō Murase. Puolen vuoden jälkeen Ikeda kuitenkin jätti ohjaajan tehtävät, ja tilalle tuli samaan aikaan Ōgon yūsha Glodrania ohjannut Shinji Takamatsu.
Koska edeltävä G Gundam ei ollut osoittautunut suosituksi vanhojen Gundam-fanien keskuudessa, pyrki Gundam W Sumisawan mukaan jatkamaan ensimmäisten Gundamien viitoittamalla tiellä.
Sarjan kymmenennen jakson lähetyksen aikoihin Ikeda kuitenkin lähti kehittämään tarinaa täysin alkuperäisestä ideasta poikkeavaan suuntaan. Ikedan lähdön jälkeen Sumisawa pyrki palauttamaan tarinan alkuperäisille raiteilleen, minkä vuoksi sarjan loppupuolisko muistuttaakin enemmän vanhoja Gundam-sarjoja.
90-luvun vaihtoehtoisiin aikajatkumoihin sijoittuneiden Gundamien joukossa Gundam W osoittautui suosituksi, ja se saikin julkaisuaan seuranneena vuonna jatkoa OVA:n Shin kidō senki Gundam W – Endless Waltz ja elokuvan muodossa.
Sarja näytettiin myös Yhdysvalloissa ensimmäisenä Gundam-sarjana koskaan. Sunrisen ulkomaan toimintojen apulaisjohtaja Yasuo Watanaben mukaan ”sarjassa oli hahmoja ja draamaa, jotka vetosivat katsojiin kaikkialla maailmassa”. Sarja on näytetty Yhdysvaltojen lisäksi useissa muissakin maissa, ja on Gundam-sarjojen historiassa laajimmille levinnyt tuotanto. Tämän vuoksi Gundam W on Japanin ulkopuolella alkuperäisiä tulevaisuusvuosisata-sarjojakin tunnetumpi.
Kō Ōtanin rock-soundtrack osoittautui myös suosituksi ja sitä käytetään yhä mm. urheiluohjelmien taustamusiikkina.
Logo
Sarjan logosta käytettiin useita erilaisia versioita:
Hahmot
Monien Gundam W:n hahmojen nimet pohjautuvat lukusanoihin. Erityisesti viiden pää-Gundamin pilottien nimet perustuvat lukuihin 1–5.
Numeroihin perustuvia hahmoja ovat muun muassa:
Tunnuskappaleet
Vaikka Rhythm Emotion oli mukana jo sarjan puolivälissä julkaistulla CD:llä, sitä ei käytetty alkuteemana, vaan se sijoitettiin ensin taustalauluksi. Lopulta sitä käytettiin alkuteemana vain viimeisen kahden kuukauden aikana. Uusiin alkukuviin ei käytetty korkealuokkaista filmiä, vaan ne koostuivat enimmäkseen sarjan taistelukohtauksista (tämä vaihdettiin sarjan videojulkaisun yhteydessä). Syy tähän on tuntematon. Sanoittaja Shiina Nagano kertoi myöhemmin levyn ”BTM ’Best Notes’” julkaisumuistiinpanoissa, että vaikka asialle nykyisin voikin nauraa, hän oli tuolloin vihainen. Just Communicationia käyttävä alkuanimaatio koostui ensimmäisen 17 jakson ajan sarjan taistelukohtauksista, minkä jälkeen kuvitusta vaihdettiin. Koska sarjan videoversio käyttää jaksosta 17 lähtien uutta alkuanimaatiota mutta ei -musiikkia, eivät video ja musiikki kulje aivan tahdissa jaksossa 17 (Gundam Deathscytheä ja Gundam Heavyarmsia näytettäessä kuullaan Wing Gundamin muuntautumisääni). Uusinnoissakin käytettiin jonkin aikaa vanhaa soundtrackiä.
Péter Bod
thumb|upright|Péter Bod Péter Bod (1712−1769) oli unkarilainen reformoitu pappi, kirkko- ja kirjallisuushistorioitsija. Hänen monilukuisista julkaisuistaan merkittävimpiä on Magyar Athenás (1767), joka sisältää aakkosjärjestyksessä 485 unkarilaisen kirjailijan elämäkerrat, sekä Historia Hungarorum Ecclesiastica, inde ab exordio Novi Testamenti ad nostra usque tempora, joka vasta Leydenin professorin E. W. L. Rauwenhoffin ja hänen kuoltuaan professori J. F. Prinsin toimesta tuli julkisuuteen (I−III, 1888−1899). Bodin jälkeenjättämiä tärkeistä käsikirjoituksia on esimerkki latinaksi kirjoitettu esitys "székely-unkarilaisten maasta".
Shin kidō senki Gundam W
Oheistuotteet
Gundam W:stä luotiin suuri mediafranchise tv-sarja keskipisteenään. Gundam W on ensimmäinen ja ainoa Gundam-teos, josta on tehty sekä televisiosarja, OVA, elokuva, radio- ja CD-kuunnelma, romaani, sarjakuva, leluja ja videopeli.
Hahmotuotteet
Movic ja Animate julkaisivat paljon tuotteita, joissa Gundam W:n hahmot esiintyivät, kuten pienoismalleja, kortteja ja koruja. Nämä yhtiön olivat aiemminkin tuottaneet paljon Gundam-oheistuotteita, mutta Gundam W oli ensimmäinen sarja, jonka hahmoja hyödyntäviä tuotteita tehtiin erityisesti naispuolisia faneja ajatellen. Gundam W -tuotteiden suosio vaikutti myöhempienkin Gundam-sarjojen tuotteistamiseen.
Internet-radio
HD-uudelleenjulkaisun myyntiä edistämään Beat Net Radio! -kanavalla lähetettiin kymmenosainen ”Shin kidō senki Gundam W – Midorikawa Hikaru no ninmu, kanryō” -keskusteluohjelma. Lisäksi lähetettiin kolme kuunnelmaa erityisesti DVD:iden ostajille. Chara-Hobby 2007 -messuilla Midorikawa ja Treizen ääninäyttelijä Ryūtarō Okiayu osallistuivat vieraina lavatapahtumaan, josta osa myöhemmin julkaistiin netin välityksellä.
Psi (mittayksikkö)
psi (, ’naulaa neliötuumaa kohti’, tunnuksena myös lbf/in²) on angloamerikkalaisissa maissa käytetty paineen yksikkö. Yksikkö psi on yhä käytössä muun muassa Yhdysvalloissa.
1 psi on 6,894 76 kPa eli 0,068 947 6 bar
Hannu Ojutkangas
Hannu Ojutkangas (s. 24. tammikuuta 1946 Tampere) on suomalainen jääkiekkoilija. Hän pelasi SM-sarjassa vuosina 1967–1971.
Ojutkangas edusti SM-sarjassa Turun Palloseuraa kausilla 1967–1968 ja 1969–1970 sekä Kiekko-67:ää kaudella 1970–1971. Hän pelasi SM-sarjassa yhteensä 44 ottelua, joissa hän antoi neljä maalisyöttöä ja istui jäähyllä 80 minuuttia.
Victoria (Seychellit)
Victoria (joskus myös Port Victoria) on Seychellien pääkaupunki, joka sijaitsee Mahén saaren koillisrannalla. Vuonna 2010 siellä oli 26 450 asukasta.
Victoria on Seychellien ainoa varsinainen satamakaupunki. Sen syväsatamaan mahtuu useita aluksia kerrallaan, ja lähempänä kaupunkia on matalampi satama pienemmille aluksille. Kaupungin lähelle valmistui kansainvälinen lentokenttä vuonna 1971.
Victoria on myös Seychellien ainoa merkittävänkokoinen kaupunki. Siellä asuu noin kolmannes koko Mahén saaren väestöstä. Vuonna 1997 kaupungin asukasluku oli 24 701, vuoden 2002 väestönlaskennassa siellä oli 23 632 asukasta.
Victorian päivälämpötila vaihtelee +27°C:n ja +30°C:n välillä. Eniten sadetta saadaan joulu–tammikuussa, vähiten elokuussa.
Vuoden 2004 Intian valtameren maanjäristys aiheutti vahinkoja Victoriassa tuhoten muun muassa yhden sillan.
Hakojärvi (Parkano, Jylhänkylä)
Hakojärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hakojärvi on osa Vatajanjoen valuma-aluetta.
Maantietoa
Järven pituus on 850 metriä, leveys 250 metriä ja sen pinta-ala on 16 hehtaaria. Se sijaitsee Sompanevan turvetuotantoalueen ja Iso Venesjärven ja Vähä Venesjärven välisellä alueella. Järvi jää soiden täplittämällä alueella Kettusaaren ja Kotkasaaren väliin. Järven länsipuolen suo on tiheästi ojitettu, mutta luoteenpuoleinen suota ei ole juurikaan ojitettu. Järveen on kaivetty yli kymmenen suo-ojaa. Järven oma laskuoja Hakoluoma lähtee järven kaakkoispäästä ja se yhtyy kahden kilometrin jälkeen Venesjokeen, joka laskee Iso Venesjärven pohjoispäähän. Rantaviivan pituus on 2,1 kilometriä. Järven itärannat eivät ole kovin soistuneita. Pääosin itärannoilla, mutta myös Kettusaaressa, sijaitsee vapaa-ajan asuntoja. Niille johtaa tiet metsäautetieltä, joka haarautuu yhdystieltä 13344.
Eteläamerikanlokki
Eteläamerikanlokki (Larus maculipennis), myös Chroicocephalus maculipennis, on eteläamerikkalainen lokki. Sen elinympäristö käsittää mantereen eteläosan Chilen keskiosista ja Uruguaysta Tulimaahan ja Falklandsaarille, mahdollisesti myös Brasilian kaakkoiskolkan. Lajin holotyypin kuvaili Martin Lichtenstein Montevideosta 1823.
Liikuteltava takasiipi
Säädettävä takasiipi eli DRS on kaudeksi 2011 Formula 1:iin tullut auton takaosassa oleva aerodynamisen vastuksen vähentämiseen tarkoitettu laite. Laite kasvattaa auton huippunopeutta ja helpottaa ohittamista. Liikuteltava takasiipi toimii aukaisemalla läpän, joka vähentää pitovoimaa auton takaosassa.
Liikuteltavaa takasiipeä saa käyttää kisassa vain tietyssä kohdassa rataa. Myös etäisyys liikuteltavan takasiiven käyttöön on määritelty. Kuljettajan täytyy olla enintään sekunnin päässä edellä ajavasta. Lisäksi ajettuja kierroksia pitää olla täynnä kaksi ennen kuin sitä saa käyttää. Mikäli kisan aikana tarvitaan turva-autoa, on liikuteltavan takasiiven käyttö kielletty sen aikana sekä kaksi kierrosta turva-auton poistumisen jälkeen. Aika-ajoissa ja harjoituksissa liikuteltavan takasiiven käyttö rajoitettiin kaudella 2013 samalle alueelle, jolla sitä saa kisassa käyttää. Sadekelillä liikuteltavaa takasiipeä ei saa käyttää ollenkaan.
Avattavaa takasiipeä on myös moitittu. Lotus -tallin kuljettaja Jarno Trulli kertoi ennen kauden 2011 alkua, että liikuteltava takasiipi ja jälleen pakolliseksi tullut KERS-järjestelmä suurentavat tallien välisiä eroja nopeuksissa.
Pietarin pediatrinen lääketieteellinen valtionyliopisto
Pietarin pediatrinen lääketieteellinen valtionyliopisto on pediatriaan (lastentautioppi) suuntautunut Pietarissa toimiva julkinen lääketieteellinen yliopisto. thumb|left|210px|Eräs Pietarin Litovskajan katu 2:n yliopistokampuksen laitoksista
Pietarissa lääketieteelistä yliopistokoulutusta antavat tämän lisäksi muun muassa Pietarin lääketieteellinen valtionyliopisto, Luoteinen lääketieteellinen valtionyliopisto ja S.M Kirovin sotilaslääketieteellinen akatemia sekä Pietarin valtionyliopiston Lääketieteellinen tiedekunta.
Softball olympialaisissa
Softball on järjestetty olympialaisissa neljä kertaa, vuoden 1996 kesäolympialaisista lähtien. Laji on järjestetty ainoastaan naisille.
11. heinäkuuta 2005 KOK päätti äännestyksellä, että baseball ja softball pudotetaan pois vuoden 2012 kesäolympialaisista. Tämä päätös vahvistettiin 9. helmikuuta 2006. KOK:n kokouksessa elokuussa 2009 päätettiin, että kyseiset lajit eivät ole mukana myöskään vuoden 2016 kesäolympialaisissa. Laji on jälleen mukana kesäolympialaisissa 2020.
Parhaiten menestynyt maa softballissa on Yhdysvallat kolmella kullallaan ja yhdellä hopeallaan. Yhdysvallat ja Australia ovat voittaneet mitalin joka kerta kun softball on ollut mukana olympialaisten ohjelmassa.
Tyttöjä! Tyttöjä! Tyttöjä!
'''Tyttöjä! Tyttöjä! Tyttöjä!''' on vuonna 1962 ilmestynyt yhdysvaltalainen musiikkielokuva, jonka pääosaa esitti Elvis Presley. Elokuvan käsikirjoituksesta vastasivat Allan Weiss ja Edward Anhalt. Weiss ja elokuvan tuottaja Hal B. Wallis tekivät yhdessä Elviksen kanssa viisi muutakin elokuvaa.
Elokuva sai ensi-iltansa Yhdysvalloissa 21. marraskuuta 1962 ja Suomessa 22. maaliskuuta 1963. Suomen TV:ssä elokuva on nähty kahdesti. Ensin TV1:ssä Mainostelevision esittämänä 23. elokuuta 1980 ja toisen kerran Kolmoskanavalla 4. heinäkuuta 1990.
Elokuva oli vuonna 1963 ehdolla Golden Globe palkinnon voittajaksi Musikaalien sarjassa. Lisäksi Laurel-palkinnon arvosteluraati listasi ko. vuonna elokuvan kolmanneksi parhaaksi musiikkielokuvaksi ja Elviksen toiseksi parhaaksi miespääosan esittäjäksi musiikkielokuvien sarjassa.
Osmo Veijalainen
Osmo Veijalainen (s. 13. maaliskuuta 1949 Turku) on suomalainen jääkiekkoilija. Hän pelasi SM-sarjassa vuosina 1965–1971 ja saavutti yhden SM-pronssin.
Veijalainen edusti SM-sarjassa Turun Tovereita vuosina 1965–1969 sekä Kiekko-67:ää kaudella 1970–1971. Hän pelasi SM-sarjassa yhteensä 50 ottelua, joissa hänen tehopisteensä olivat 2 + 2 = 4 ja jäähymääränsä 23 minuuttia.
Keskiyö
thumb|Kello on 24.00, eli vuorokausi vaihtuu. Keskiyö on ihmisten ajanmittauksen kannalta se hetki yöllä, jolloin vuorokausi vaihtuu. Tähtitieteellinen keskiyö puolestaan on hetki, jolloin Aurinko paistaa täsmälleen toiselle puolelle Maapalloa. Tähtitieteellinen keskiyö ja kellon näyttämä keskiyö eivät yleensä kohtaa, koska tähtitieteellinen keskiyö vaihtelee eri päivinä maapallon akselin kaltevuuden takia, ja koska aikavyöhykkeet ovat laajoja ja tähtitieteellinen keskiyö voi olla tietyllä hetkellä vain tietyssä kohtaa vyöhykettä. Päiväntasaajan tuntumassa tätä vaihtelua ei juuri tapahdu, mutta sielläkin ajallinen ja tähtitieteellinen keskiyö osuvat yksiin vain aikavyöhykkeiden keskellä sijaitsevissa paikoissa. Lisäksi kesäaikana kelloa on siirretty tunnilla eteenpäin, jolloin tähtitieteellinen keskiyö osuu lähemmäs kellonaikaa 1.00 kuin 0.00/24.00.